sv en da nl ca da sv nl es da da da da da da da da en gl da de nb de da sl da it en en nb fr fr da te fr da de da da en en da da de en en da nl es da en nl nl da en nl nb da de nb da da sv da da da da da da da da da nl da en da da es nl da
HusCompagniet justerer forventninger efter ekstraordinært udfordret halvår for byggeriet
På trods af en voksende omsætning har de markante udfordringer for byggebranchen også vist sig hos HusCompagniet. Den ekstraordinære markedssituation fører til, at HusCompagniet tilpasser organisationen for at sikre en fortsat sund forretning.
Byggeriet har igennem 2022 måtte se ind i et udfordret marked med pressede forsyningskæder, forhøjede materialepriser, stigende renter og inflation, der har ført til usikkerhed i markedet og en opbremsning i byggeriet.
”Vi er i historisk udfordrede tider, og den første halvdel af 2022 var også karakteriseret af en række ekstraordinære udfordringer og særlige straksomkostninger. Vores forretningsmodel gør det muligt for os hurtigt at kunne tilpasse os udsving i markedet, men vi kan som mange andre ikke se os fri for, at de massive udfordringer har påvirket HusCompagniets resultater negativt, særligt i andet kvartal i 2022,” siger Martin Ravn-Nielsen, CEO i HusCompagniet.
HusCompagniet omsatte i årets første seks måneder for 2.226 mia. kr., en stigning på 11 procent sammenlignet med samme periode sidste år. Driftsresultatet er specielt i det seneste kvartal blevet markant påvirket af særlige straksomkostninger båret af kraftigt eskalerende energipriser, som leverandører og dermed også selskabet er blevet påført. Driftsresultatet (EBITDA før særlige poster) for andet kvartal lander på 76 mio. kr., svarende til en EBITDA-margin på 6,9 procent. For første halvår er driftsresultatet på niveau med sidste år med et resultat på 175 mio. kr.
”Vi har levet op til vores vigtige målsætning om at levere 98 procent af vores huse til tiden og til den aftalte pris. Det viser sig i vores kvartalsregnskab i form af et lavere driftsresultat. Det er vigtigt for os ikke at ændre på eksisterende kundekontrakter, og derfor vil de nødvendige prisjusteringer, vi har indført, vise sig med en forsinkelse. Det ser vi i vores marginer nu, og vi forventer, at de vil fortsætte med stige i andet halvår af 2022,” siger Martin Ravn-Nielsen.
Byggeriet har i perioden set en tydelig opbremsning. Den faldende efterspørgsel betyder, at HusCompagniet påtænker at tilpasse organisationen og lukke sit kontor i Horsens.
Omorganiseringens særlige omkostninger og det faldende salg fører til en ny guidance for 2022. HusCompagniet forventer nu en driftsomsætning (EBITDA før særlige poster) på 340 – 360 mio. kr. og en omsætning på 4,1 – 4,4 mia. kr.
”Vi står fortsat finansielt stærkt med en sund forretning, men den tilpasning, vi melder ud i dag, hvor vi påtænker at lukke vores kontor i Horsens, er nødvendig i den aktuelle markedssituation. Det er en ekstraordinær tid vi er i, som er fulgt med den ulykkelige situation i Ukraine og den generelle forsyningskrise,” afslutter Martin Ravn-Nielsen.
Den justerede guidance for 2022:
pr. 18. august 2022
pr. 28. april 2022
pr. 6. november 2021
EBITDA før særlige poster
For yderligere detaljer henvises til selskabsmeddelelsen på investors.huscompagniet.com.
For yderligere oplysninger eller kommentarer, kontakt venligst:
Tlf. 42 75 88 66
Cristina Rønde Hefting, chef for IR og presse
Tlf. 51 96 23 14
Information om HusCompagniet A/S
57 67 29 90http://www.huscompagniet.com
Følg pressemeddelelser fra HusCompagniet A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra HusCompagniet A/S
HusCompagniet indgår nyt stort rækkehussamarbejde med NREP1.7.2022 08:33:53 CEST | Pressemeddelelse
HusCompagniet tager endnu et vigtigt skridt i selskabets ambitioner om at vokse på rækkehusmarkedet med indgåelsen et nyt samarbejde med ejendomsselskabet NREP. Det drejer sig om en stor rammeaftale på op til 370 rækkehuse i Tingbjerg i det nordvestlige København. Samarbejdet, der strækker sig frem til 2024, har særligt til formål at sætte skub i udviklingen af Tingbjerg og bidrage til en bedre bydel.
HusCompagniet styrker strategi med ny Group COO5.5.2022 10:42:08 CEST | Pressemeddelelse
HusCompagniet henter Lars Hansen som ny Group Chief Operating Officer (COO). Han kommer fra flere ledende stillinger hos bl.a. Carl Hansen & Søn, Danfoss, Tempur og Assa Abloy, og med sig har han solid erfaring fra bæredygtig fabriksproduktion, der skal være med til at styrke HusCompagniets strategi yderligere.
HusCompagniet leverer tilfredsstillende resultat for 1. kvartal 2022 men justerer forventningerne til 2022 som følge af krigen i Ukraine28.4.2022 18:19:04 CEST | Pressemeddelelse
Ligesom store dele af byggebranchen oplever HusCompagniet udfordringer som følge af den tragiske krig i Ukraine. I den seneste tid har leverandører været nødsaget til at indføre uvarslede prisstigninger, særligt på grund af eskalerede energipriser, med det resultat, at HusCompagniet må justere forventningerne til 2022 til 370-410 mio. kr. i EBITDA før særlige poster. Samtidig understreger selskabet overfor kunderne, at den ekstraordinære situation ikke kommer til at påvirke prisen på allerede indgåede kontrakter.
HusCompagniet foretager strategisk opkøb af fabrik22.4.2022 08:05:50 CEST | Pressemeddelelse
HusCompagniet køber byggefirmaet Danhaus’ fabrik i Esbjerg og styrker sit voksende rækkehus-segment af virksomheden. Med opkøbet tager HusCompagniet endnu et vigtigt skridt i ambitionen om at gå forrest i at fremme bæredygtigt byggeri herhjemme
HusCompagniet runder 4,3 milliarder kroner i omsætning med historisk stærkt årsregnskab17.3.2022 08:03:43 CET | Pressemeddelelse
HusCompagniet sætter ny rekord i vækst med en stigning i omsætningen på 20 procent, og et solidt driftsoverskud der steg med 61 procent i 2021. Det historisk stærke årsregnskab er fortællingen om et år med ekstraordinær høj salgsaktivitet på fritliggende enfamiliehuse huse i Danmark, et B2B-marked der for alvor viser sit værd, og erobring af flere markedsandele i Sverige.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022